38 



venni ; az évi kiadások összege tehát hektáronként átlag 450 frankot 

 tesz ki. 



A szénkéneg-káliummal való kezelés költsége az első évben 

 kitesz körülbelől 300 — 600 frankot, beleszámítva az irtószer bevá- 

 sárlási árát és alkalmazását ; a költség ezen emelkedését a víz 

 beszerzése ós szállítása okozza ; ehhez járul még 200 frank árú 

 trágya. A következő években a szénkéneg-káliummal való kezelés 

 körülbelől 400 frankba kerül, a szükséges trágya pedig 100 frankba. 

 A szénkéneg-káliamot tehát csak akkor lehet haszonnal alkalmazni, 

 ha az ember képes egy hektár szőlőre, a mivelési költségeken és 

 az adón kivűl évenként még 500—700 frankot költeni. 



10. Az évenkénti trágya - szükséglet a szénkéneggel való ke- 

 zelésnél hektáronként a következő : 



100 kilogramm káli, 

 50 » nitrogén, 



30 » phosphorsav. 



11. Ez irtószerek alkalmazása gyérítő eljárás gyanánt, eddig 

 csak oly helyeken vált be, a hol a szőlők bőven termők vagy 

 nagy hirűek voltak. 



II. Az elárasztás. 



1. A szőlők elárasztása, a hol az alkalmazható, mindenesetre 

 előnyösebb, mint a szénkéneg-káliummal és a szénkéneggel való 

 kezelés. Csak hogy ez esetben gondoskodni kell arról, hogy a víz 

 minden megszakítás nélkül 20—25 cent. vastag rétegben borítsa 

 el a talajt, még pedig kötöttebb talajnál, melybe a víz nem köny- 

 nyen hat be, 55 napig, lazább talajnál 65 és likacsos talajnál 

 75 napig. Az elárasztott szőlők azonban sohasem szabadulnak meg 

 teljesen a phylloxerától, mert nyárban a környékből ismét ujabb 

 rovarok költöznek be, miért is az elárasztást évenként ismé- 

 telni kell. 



2. Az elárasztás alkalmazása után bő trágyázás szükséges, 

 kivéve, ha a víz sok trágyázó anyagot hordoz magával. Ez az el- 

 járás általában igen jól használható s a tőkék három év alatt tö- 

 kéletesen magukhoz jönnek. 



3. Az elárasztás költségei igen különbözők lehetnek, a sze- 

 rint a mint a vizet közvetetlenűl csatornázás vagy pedig gőzgépek 

 segélyével vezetik a szőlőkbe. Az előbbi esetben a kiadásokat hek- 

 táronként 120—150 frankra, az utóbbi esetben 500—1000 frankra 



